Document ID: 32008R0472

UREDBA KOMISIJE (ES) št. 472/2008
z dne 29. maja 2008
o izvajanju Uredbe Sveta (ES) št. 1165/98 o kratkoročnih statističnih kazalcih glede prvega baznega leta, ki se uporabi za časovne vrste v NACE Rev. 2, za časovne vrste pred letom 2009, ki se pošljejo v skladu z NACE Rev. 2, glede ravni podrobnosti, oblike, prvega obdobja opazovanja in obdobja opazovanja
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1165/98 z dne 19. maja 1998 o kratkoročnih statističnih kazalcih (1) in zlasti člena 17(k) in (1) Uredbe,
ob upoštevanju naslednjega:
(1)
Uredba (ES) št. 1165/98 vzpostavlja skupni okvir za pripravo kratkoročnih statističnih kazalcev Skupnosti o poslovnem ciklu. Področje uporabe teh statističnih kazalcev je opredeljeno s sklicevanjem na Uredbo Sveta (EGS) št. 3037/90 z dne 9. oktobra 1990 o statistični klasifikaciji gospodarskih dejavnosti v Evropski skupnosti (NACE Rev. 1) (2).
(2)
V skladu z Uredbo (ES) št. 1893/2006 Evropskega Parlamenta in Sveta z dne 20. decembra 2006 o uvedbi statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS) št. 3037/90 kakor tudi nekaterih uredb ES o posebnih statističnih področjih, se kratkoročni statistični kazalci, ki jih ureja Uredba (ES) št. 1165/98, od 1. januarja 2009 pripravljajo v skladu z NACE Rev. 2.
(3)
V skladu s členom 17(k) in (l) Uredbe (ES) št. 1165/98 je treba določiti prvo bazno leto, ki se uporabi za časovne vrste v NACE Rev. 2, za časovne vrste pred letom 2009, ki se pošljejo v skladu z NACE Rev. 2, raven podrobnosti, obliko, prvo obdobje opazovanja in obdobje opazovanja.
(4)
Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Prvo bazno leto, ki se uporabi za kratkoročne statistične kazalce, ki jih ureja Uredba (ES) št. 1165/98 in se pripravijo v skladu z NACE Rev. 2, je leto 2005 (2006 za D-310).
Člen 2
1. Posebne zahteve glede ravni podrobnosti, oblike, prvega obdobja opazovanja in obdobja opazovanja za časovne vrste pred letom 2009, ki se pošljejo v skladu z NACE Rev. 2, so določene, kakor je navedeno v Prilogi.
2. Časovne vrste, pripravljene v skladu z zahtevami iz odstavka 1, se pošljejo Komisiji (Eurostat):
(a)
za mesečne spremenljivke najpozneje takrat, kot ustrezni podatki, ki se nanašajo na januar 2009;
(b)
za četrtletne podatke najpozneje takrat, kot ustrezni podatki, ki se nanašajo na prvo četrtletje 2009.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 29. maja 2008

Labels: 19